A Pekingi Daxing Nemzetközi Repülőtérre megérkezett az első csoport ki- és belépő utazó--China Radio International
A Pekingi Daxing Nemzetközi Repülőtérre megérkezett az első csoport ki- és belépő utazó
2019-10-28 11:09:51
A Pekingi Daxing Nemzetközi Repülőtér légi kikötője október 25-én vizsgálat után hivatalosan megkezdte működését. Október 27-én 0 órától kezdve 9 légi társaság egyes járatai a Fővárosi Nemzetközi Repülőtértől a Daxing Nemzetközi Repülőtérre tették át működésüket, ahonnan elindult az első nemzetközi, hongkongi, makaói és tajvani járat.
Október 27-én délelőtt a Daxing Nemzetközi Repülőtérre érkezett az első csoport ki- és belépő utazó. Reggel fél hétkor a CA757-es járattal Bangkokba tervezett utazni Wang úr már végzett minden vám- és határellenőrzési eljárással, csak a felszállásra várt. Nem gondolta, hogy 20 percnél kevesebb idő alatt végezhet a poggyászellenőrzéssel, a vámkezeléssel, a biztonsági ellenőrzéssel és a határellenőrzéssel. Jelentések szerint a kilépéskor a Daxing Nemzetközi Repülőtér Kínában először vezette be a vám+biztonsági ellenőrzés integrált vámkezelési módját, mely szerint a két eljárást összevonták, a kilépő utazók csak egyszer adják fel a poggyászt, és csak egyszer esnek át ellenőrzésen. Így csak a poggyászellenőrzés ideje 3-5 perccel rövidebb lett.
Délelőtt 9 óra 13 perckor a Londonból érkező BA39-es járat simán leszállt a Daxing Nemzetközi Repülőtéren. 18 perc múlva az első csoport belépő utazók eljutottak a vámkezeléshez. Tudósítunk a helyszínen látta, hogy az utazók egymás után léptek át az egészségügyi karantén csatornán, nem kellett várakozniuk. A belépő utazók többsége a szállítószalagról felvette a poggyászait, és egyenesen kiléptek a vám- és csomagellenőrző teremből. Tudósítónk megszámolta, hogy a poggyász kézhez vételétől a vámkezelési területről való kilépésig csak 100 másodperc telt el.